2.1 ปัจจัยความเสี่ยง

 ปัจจัยเสี่ยงที่อาจส่งผลกระทบต่อการดำเนินงานของบริษัทฯ และบริษัทย่อยที่มีนัยสำคัญ ได้แก่

(1) ความเสี่ยงจากการดำเนินงาน

เนื่องจากการดำเนินธุรกิจการให้บริการกำจัดกากอุตสาหกรรม
ผู้ให้บริการต้องเป็นผู้รับผิดชอบความเสียหายที่เกิดขึ้นตั้งแต่โรงงานของลูกค้าซึ่งเป็นแหล่งกำเนิดของเสียไปจนถึงการกำจัดในขั้นตอนสุดท้าย
ซึ่งหากการดำเนินงานมีข้อบกพร่อง
ก่อให้เกิดผลกระทบต่อสุขภาพอนามัยของประชาชนและ/หรือสิ่งแวดล้อม
อาจเกิดข้อร้องเรียนจากชุมชนและนำไปสู่การถูกเพิกถอนใบอนุญาตประกอบกิจการโรงงานจากหน่วยงานราชการได้
บริษัทฯ
ได้ตระหนักถึงความเสี่ยงดังกล่าวจึงได้กำหนดแนวทางในการดำเนินงานเพื่อควบคุมและป้องกันความเสี่ยง
ดังนี้

1)  ยึดมั่นและปฏิบัติตามมาตรการลดผลกระทบสิ่งแวดล้อมและมาตรการติดตามตรวจ

สอบผลกระทบสิ่งแวดล้อม ที่กำหนดไว้ในรายงานการวิเคราะห์ผลกระทบสิ่งแวดล้อม (EIA)
ที่ได้ผ่านความเห็นชอบจากสำนักงานนโยบายและแผนทรัพยากรธรรมชาติและสิ่งแวดล้อม
กระทรวงทรัพยากรธรรมชาติและสิ่งแวดล้อม

2) ยึดมั่นและปฎิบัติตามประกาศ กฎ ระเบียบ ข้อบังคับ
ของหน่วยงานราชการในส่วนที่เกี่ยวข้องกับการดำเนินงานของบริษัทฯ อย่างเคร่งครัด

3)  ปฏิบัติงานให้เป็นไปตามระบบมาตรฐานการจัดการด้านสิ่งแวดล้อม ด้านความ

ปลอดภัย อาชีวอนามัย และระบบการบริหาร คุณภาพ เพื่อให้มั่นใจว่าการปฏิบัติงานของบริษัทฯ
จะไม่ก่อให้เกิดผลกระทบต่อสิ่งแวดล้อมและชุมชน โดยในปี 2545
ศูนย์มาบตาพุดและศูนย์แสมดำได้รับการรับรองมาตรฐานการจัดการด้านสิ่งแวดล้อม ISO
14001จากสถาบัน RWTUV (Thailand) และปี 2546
ศูนย์มาบตาพุดและศูนย์แสมดำได้รับการรับรองมาตรฐานการจัดการด้านความปลอดภัย
อาชีวอนามัยและสิ่งแวดล้อม มอก. 18001 จากสถาบันรับรองมาตรฐานไอเอสโอ (สรอ.)
และต่อมาในปี 2547 ศูนย์แสมดำ ยังได้รับการรับรองมาตรฐานการจัดการด้านระบบการบริหาร
คุณภาพ ISO 9001จากสถาบัน RWTUV (Thailand)

4)  กำกับดูแลการดำเนินงานให้เป็นไปตามกฎ ระเบียบ ข้อบังคับ คู่มืออำนาจดำเนิน

การ และนโยบายของบริษัทฯ ด้วยการจัดตั้งคณะกรรมการบริหารระบบการจัดการ
เพื่อทำหน้าที่กำกับดูแล ติดตามและตรวจสอบการดำเนินงานของบริษัทฯ ให้เป็นไปตามกฎ
ระเบียบข้อบังคับ คู่มืออำนาจดำเนินการ และนโยบายของบริษัทฯ ดังกล่าว

5)  จัดตั้งกองทุนคุ้มครองความเสียหายที่เกิดขึ้นอันเนื่องจากการดำเนินงานของบริษัทฯ

เพื่อให้มั่นใจว่าผู้ที่ได้รับความเสียหายหรือได้รับผลกระทบอันเนื่องจากการดำเนินงานของบริษัทฯ
จะได้รับการเยียวยาแก้ไขและชดใช้ ความเสียหายที่เกิดขึ้น

  (2) ความเสี่ยงจากการกู้เงินอัตราดอกเบี้ยลอยตัว

การเปลี่ยนแปลงของอัตราดอกเบี้ยในอนาคต ย่อมจะส่งผลกระทบต่อการดำเนินงาน และ

กระแสเงินสดของบริษัทฯ จากการที่บริษัทได้ทำสัญญาเงินกู้อัตราดอกเบี้ยลอยตัว
แต่เนื่องจากปัจจุบันตลาดการเงินมีสภาพคล่องที่ล้นระบบ
จึงทำให้อัตราดอกเบี้ยในตลาดขณะนี้ยังคงอยู่ในอัตราต่ำ อย่างไรก็ดีบริษัทฯ
ได้มีการติดตามภาวะการเคลื่อนไหวของอัตราดอกเบี้ยอย่างใกล้ชิด บริษัทฯ
จึงคาดว่าจะไม่ได้รับผลกระทบหรือมีความเสี่ยงจากการเปลี่ยนแปลงของอัตราดอกเบี้ยแต่อย่างใด
นอกจากนี้แล้วบริษัทฯยังมีสัญญาที่จะสามารถชำระหนี้ก่อนกำหนดได้อีกด้วย

 (3) ความเสี่ยงด้านเครดิต 

ความเสี่ยงด้านเครดิต หมายถึง
ความเสี่ยงที่เกิดจากการที่คู่สัญญาไม่สามารถปฏิบัติตามสัญญาหรือข้อตกลงที่ทำไว้กับบริษัทฯ
ในการบริหารความเสี่ยง บริษัทฯจะทำการวิเคราะห์ฐานะทางการเงิน
ความสามารถในการชำระหนี้ และประวัติในการชำระหนี้ที่ผ่านมาของคู่ค้า โดยบริษัทฯ
กำหนดให้เครดิตในการชำระเงินภายใน 30 วัน นับตั้งแต่วันที่ระบุในใบเรียกเก็บเงิน
ทั้งนี้หากล่าช้ากว่ากำหนดเวลาชำระเงินดังกล่าว บริษัทฯ จะคิดอัตราดอกเบี้ยร้อยละ 15 ต่อปี

(4) ความเสี่ยงด้านสภาพคล่อง 

ความเสี่ยงด้านสภาพคล่อง หมายถึง
ความเสี่ยงที่เกิดจากความเป็นไปได้ที่ลูกค้าไม่สามารถชำระหนี้ให้แก่บริษัทฯ ภายในกำหนดเวลา
โดยปกติบริษัทมีมาตรการในการบริหารความเสี่ยงด้านสภาพคล่องโดยทำการประเมินความสามารถทางการเงินของลูกค้าเป็นระยะๆ
และกำหนดระเบียบในการติดตามทวงถามหนี้เพื่อให้มีการเร่งรัดการชำระหนี้อย่างใกล้ชิด

(5) ความเสี่ยงจากการมีบริษัทคู่แข่ง

ปัจจุบันมีบริษัทที่ได้รับใบอนุญาตประกอบธุรกิจกำจัดกากอุตสาหกรรม หลายแห่ง
แต่อย่างไรก็ตามเมื่อพิจารณาจากความได้เปรียบในเชิงธุรกิจแล้ว ถือได้ว่าบริษัทฯ
ได้เปรียบกว่าคู่แข่งขันหลายประการ ได้แก่

1)  บริษัทฯ ได้รับใบอนุญาตประกอบกิจการโรงงานบำบัดและกำจัดของเสียรวม

ประเภทหรือชนิดของโรงงานลำดับที่ 101, 105 และ106
ซึ่งสามารถให้บริการด้านการกำจัดกากของเสียให้แก่ลูกค้าได้อย่างครบวงจร

2)  บริษัทฯ ได้รับรองมาตรฐานระบบ ISO9001, ISO14001 และมอก.18001 ซึ่งเป็นสิ่ง

สำคัญในการพิจารณาการส่งกากอุตสาหกรรมของโรงงานที่ได้รับการรับรองมาตรฐานอุตสาหกรรม

3)  บริษัทฯ มีมาตรฐานการจัดการเทียบเท่ากับมาตรฐานของ EU และสหรัฐอเมริกา

4)  บริษัทฯ มีกระทรวงอุตสาหกรรมเป็นผู้ถือหุ้นใหญ่ เป็นการเปิดโอกาสให้บริษัทฯ

เข้ามาเป็นสถาบันในด้านบริหารสิ่งแวดล้อม

5)  บริษัทฯ มีทีมฉุกเฉินที่มีประสิทธิภาพพร้อมให้บริการตลอด 24 ชั่วโมง

6)  บริษัทฯ มีห้องปฏิบัติการวิเคราะห์ที่มีประสิทธิภาพและได้รับการขึ้นทะเบียนห้อง

ปฎิบัติการวิเคราะห์เอกชนจากกรมโรงงานอุตสาหกรรมอย่างถูกต้อง

7)  ลูกค้าให้การยอมรับ เชื่อถือ และไว้วางใจในเรื่องการกำจัดและบำบัดกากอุตสาห

กรรม

  แต่อย่างไรก็ตาม ความเสี่ยงที่อาจจะเกิดขึ้นจากการเพิ่มคู่แข่งขันในตลาดมากขึ้น ทำให้มี

โอกาสเกิด PRICE WAR

(6) ความเสี่ยงจากการที่มียอดขาดทุนสะสม

ณ วันที่ 31 ธันวาคม 2547 บริษัทฯ มียอดขาดทุนสะสมเท่ากับ 313,543,297 ล้านบาท
บริษัทฯจึงไม่สามารถจ่ายเงินปันผลได้ในปี 2547 และบริษัทฯ จะเริ่มพิจารณาจ่ายเงินปันผลได้
เมื่อบริษัทฯ สามารถล้างขาดทุนสะสมที่มีอยู่ได้ก่อน